
T 
ur indicacion cu definitivamente dentro di poco lo intro- 
duci uzo di paspoort digital riba smartphone di pasa- 
heronan cu yega y bay for di Aruba via di aeropuerto y ta 
mustra cu gobierno actualmente a sondeando e posibilidad 
aki. 


E proceso aki ta pa simplifica henter e proceso di pasa- 
heronan local y bishitantenan pa loke ta nan documentonan 
di biahe y identificacion na momento cu nan ta move tanto 
ora cu nan yega aki y ora cu nan bay bek nan destino. 


Un di e proveedonan mas conoci den e sector di IT, esta 
SITA cu ya tin hopi experiencia den e mundo di aviacion, den 
cooperacion cu gobierno di Aruba, a efectua un demostra- 
cion cu a resulta sumamente exitoso pa loke ta identifica- 
cion digital y comprobacion di documentonan personal. 


Esaki ta permiti cu pasaheronan ya no tin mester di saca 
nan paspoort pa mustra esaki na personal di inmigracion na 
momento cu nan yega Aruba y e uzo di e buki di paspoort, lo 
no ta necesario mas. 
Siman pasa durante di un conferencia di ‘keynote discussion’ 
cu a tuma luga na Montreal, e compania di SITA, hunto cu 


Director di Inmigracion di Aruba (?), a informa cu e sistema 
aki ta permiti cu pasaheronan lo por tin un version digital di 
nan paspoort den nan telefon y cu lo ta algo sigur. Tur esaki 
a base di normanan cu ta wordo cubri pa ‘International Civil 
Aviation Organization,’ esta ICAO. 


Despues di a efectua un serie di test caminda a haci uzo di 
e identificacion digital di Digital Travel Credentials, cual a 
ser crea pa SITA y su socio Indicio, ta ser mustra cu gobi- 
erno di Aruba ta anticipando cu lo por bay over dentro di 
corto tempo pa uzo permanente di e sistema di identifica- 
cion digital pa pasaheronan cu ta yega Aruba. 


Gobierno y tampoco SITA a confirma ainda un fecha fiho 
pa e sistema aki wordo implementa oficialmente pero na 
momento cu esey tuma luga, Aruba lo bira un di e prome 
paisnan na mundo pa introduci e sistema di control digital 
aki. 


Henter e proceso aki a inicia cu pruebanan for di luna di 
Maart di e aña aki pero ta bon pa menciona cu e paspoort 
digital aki, ningun momento lo nifica cu e persona of pasa- 
hero lo no tin mester di su buki cora di ‘paspoort.’ 


Gobierno a cuminsa prepara 
pa uza paspoort digital 

L 
a Macolla a bira un nomber popular e siman aki na Aruba. 
Esaki ta e punto unda cu dos persona cu a huy di Aruba 
riba un jetski a yega diahuebs den oranan di atardi. 


Dos homber, probablemente Venezolano, a bay huur e dos 
aparatonan aki pa dal un trip. E trip a resulta uno cu a finalisa 
te na Venezuela y ta parce cu esey tabata nan meta for di 
prome instante, no pa pasa un rato dibertiendo nan mes riba 
lama sino pa yega nan pais. 


Un trahado di e compania di huur e aparatonan aki a trata di 
sigui e duo pero ora cu el a mira cu nan a coy lama grandi y 
el a mira e olanan, el a dicidi di bolbe tera. 
Autoridadnan local a bati alarma cerca esnan di Venezuela, 
cu tabata mas o menos prepara pa ricibi nan, aunke no 
tabata sa sigur na ki punto nan lo yega. 


AWEMainta por a compronde cu un biahe riba e aparato aki, 
cu ta uno un tiki grandi, por bay 70 miya pa ora. Esaki ta 
nifica cu e lama basta plat cu tin den e dianan aki, por haci 
cu den mas o menos un ora y mey nan lo a yega Venezuela 
caba. 
Mientras cu nan tabata ruta pa Venezuela, unidadnan militar 
y policial tabata atento riba henter e peninsula di Paraguana, 


pero principalmente den e area di Cabo San Roman.Y tabata 
hustamente e militarnan cu a bin topa cu e aparatonan 
acuatico na un beach (Ensenada) na La Macolla. 
Por corda tambe cu e boto cu Arubiano cu a sali for di Punto 
Fijo na inicio di siman y cu a haya problema, a keda pega 
tambe na La Macolla. E grupo aki mientrastanto a yega 
Aruba. 


Na e sitio a topa solamente cu e homber identifica como 
Jose Gregorio Olazabal Zavala di 34 aña. A confisca for di 
dje dos celular mas su paspoort. A transporte pa e warda 
di polis principal di Wardacosta na Punto Fijo y inmediata- 
mente despues a traslade pa warda di polis di Punto Fijo. 


Awo ta cuminsa e proceso di recuperacion. E propietario 
mester percura pa tur documento necesario hunto cu e 
denuncia haci (traduci) yega na momento di autoridadnan 
Venezolano y tambe e poder na kende mester entrega 
e navenan. E siguiente paso ta pa pone e aparatonan aki 
riba un di e botonan di carga cu ta bini Aruba tur siman. 
Naturalmente e lo tin su gastonan envolvi. 


Riba e fotonan (di CACTUS24 y Gerardo Moron Sanchez) 
por mira tambe e navenan confisca. 


Jetskinan uza pa huy di 
Aruba haya na Venezuela 

bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


E 
proyecto grandi di Minister di Economia, Geoffrey Wev- 
er pa renoba y drecha centro di Oranjestad, a conoce un 
comienso malo, a conoce un intermedio ainda mas malo y ta 
mustra cu e final lo ta mucho laat. 


Ta bisto cu pa falta di placa henter e proyecto aki no por 
lanta cabes mientras cu di otro banda gobierno den persona 
di Minister Wever ta man mara pa pone e proyecto aki cana 
manera cu su persona lo a desea pero realidad di bida ta cu 
e mandatario por ta Minister di Asuntonan Economico pero 
e no tin placa pa haci mucho cos. 


Den e reunion publico di Parlamento dia 3 di September 
ultimo, Minister Wever a mustra su felicidad cu el a ricibi 
un suma di mey miyon adicional pa pusha den e proceso di 
revitalisacion di centro di Oranjestad pero mirando con e 
situacion a draai cu o Columbusstraat, e suma aki en real- 
idad no ta mucho cos. 


Gobierno a mustra tambe cu e proyecto di renobacion di 
Huize Veneranda ta den ‘preparacion’ y cu na momento 
cu e proyecto aki keda cla, Departamento di Asuntonan 
Economico lo muda pa e edificio aki, loke lo no tuma luga ni 
den 2024 mirando e desaroyonan cu tin na e momentonan 
aki. 
Awor ta mustra cu e vision di gobierno, ya no ta papia mas 
di converti centro di Oranjestad den un caya gastronomico, 
caminda diferente restaurant grandi y di bon nomber, lo 
establece nan mes den centro di Oranjestad pero despues 
di a anuncia e plan aki for di 2022, no a mira ningun contin- 
uacion di e vision aki. 


Gobierno no a sigui cu dialogo cu comerciantenan den 
centro di Oranjestad pa sigui formula ideanan pa bin cu bida 
nobo den e caya principal di Oranjestad mientras cu riba 
dje, mantencion di e centro aki, ta laga di desea y turistanan 
cu yega cu cruceronan, ta keda babuca di mira con bashi e 
centro comercial aki ta na e momentonan aki. 


Poco poco e centro aki ta birando un ‘ghost town’ ya cu tin 
mas negoshi cu no por sigui manera cos ta bayendo y mien- 
tras cu antes durante gobierno di Mike Eman a organisa 
hunto cu comerciantenan diferente actividad den fin di 
siman, practicamente no tin ningun iniciativa tumando luga 
di parti di gobierno pa casi seis aña caba. 


Mientras cu Minister Wever a mustra cu riba presupuesto a 
pone 500 mil pa yuda den e revitalisacion di Oranjestad, por 
bisa cu no tin placa presupuesto pa 2024 pa duna un push 
tambe na e mesun plan pa San Nicolas. 


Revitalisacion lo por yega mucho 
laat pa ‘ghost town’ Oranjestad 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 20 
OKTOBER 2023 om 10:00 uur 's-morgens bij 
de Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 
SAVANETA 175-L 


een woonhuis met verder toebehoren staande op 
het recht van erfpacht tot 27 januari 2060 op een 
perceel domeingrond groot 488 m2, gelegen te 
Savaneta in Aruba, kadastraal bekend als Derde 
Afdeling Sectie G nummer 2270 


richtprijs: Afl. 229.000,-- 


- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 5 oktober 
2023 ten kantore van NewLeaf Notary of via email 
auction@newleafaruba.com. Het biedingsformulier is zowel op 
het kantoor van NewLeaf Notary alsmede op de website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een 
geldig 
paspoort 
of 
ID 
en 
middels 
een 
bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot 
nakoming van zijn bod en de bijkomende kosten. 
- De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
- Op 
de 
veiling 
zijn 
van 
toepassing 
de 
Algemene 
Veilingvoorwaarden voor Executieveilingen (AVVE) en de 
Bijzondere Veilingvoorwaarden zoals vastgesteld door notaris 
mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


D 
epartamento di Impuesto a bin ta anun- 
cia durante e ultimo simannan e esfuerso- 
nan cu a wordo haci riba tereno di cobransa di 
impuesto y compliance durante e prome mita 
di aña y ta duna un bista den e trabaonan cu 
ta wordo haci pa reduci e retraso den e proc- 
esamento di obhecion (bezwaar). Aunke tin un 
trabou grandi cu mester wordo haci ainda, e 
trabao ta avansa den un ritmo constante y di 
un manera structura cu un norma pa procesa 
3.000 carta di obhecion pa luna. 


Determina pa elimina retraso 
E retraso den e procesamento di e cartanan di 
obhecion a pone cu contribuyentenan te ainda 
ta den espera di un contesta di Inspector. 
Departamento di Impuesto ta compronde e 
preocupacion di e contribuyentenan y ta den 
pleno ehecucion di un plan structura pa atende 
cu e retraso aki. Aunke e retraso ainda no a 
wordo elimina completamente, e funcionari- 
onan di Departamento di Impuesto ta deter- 
mina pa optimalisa e servicio y reduci e tempo 
di espera. A tuma algun medida pa asina por 
aumenta e capacidad di procesamento y reduci 
e tempo di espera di e contribuyentenan. 


Departamento di Impuesto a logra avancenan 
importante den reduccion di retraso den proc- 
esamento di restitucion y ta keda compro- 
meti pa reduci e retraso den procesamento di 
“bezwaar” tambe. 


DIMP ta tuma 
pasonan importante 
pa reduci retraso den 
procesamento di obhecion 


A procesa 18.025 bezwaar 
den e prome mita di aña 2023 

P 
arlamentario Gerlien Croes ta cuestiona 
e credibilidad di Minister President Evelyn 
Wever-Croes repasando e desaroyonan cu a 
conoce durante su mandato y cu deliberada- 
mente ta mina e autonomia di Aruba. For di 
core campaña acusando e gobierno anterior 
di a bende esaki, te na gaña henter Parlamen- 
to pa subi avion y firma rijkswet (RAft) permi- 
tiendo supervision financiero. Despues di tur 
esey, ainda Wever-Croes tin e curashi di acu- 
sa representantenan di pueblo di esunnan cu 
ta flip flop. 


Tur e gañamento aki ta obliga e actual 
Secretario di Estados van Huffelen pa expresa 
cu e ta sorprendi pa e posicion cu gobierno di 
Aruba ta tuma y cu un dispensacion di e pago 
ta for di mesa manera a yega di bisa caba. Pa 
purba scapa su cara, awor e prome minister ta 
purba di cambia e nomber di e ley cu toch na 
final di dia lo keda un Rijkswet cu supervision 
financiero. 


Sin mas, awor e kier hasta propone pa areglo di 
cierto condicionnan den un Landsverordening 
(LAft), cual ta un ley cu e mes a duna conseho 
na Parlamento pa deshaci di dje na 2018, 
cual mas aun a crea motibo pa desconfiansa 
di parti Hulanda den Aruba su maneho finan- 
ciero. 
“Mi ta kere pueblo mes no ta compronde mas 
kico e flip flopping aki kiermen pasobra si tin 
un hende ta flipflop akiden ta e minister presi- 
dent di e pais aki,” asina parlamentario inde- 
pendiente mr. Gerlien Croes a indica durante 
su disertacion den Parlamento di Aruba. Riba 
dje ta entrega un presupuesto pa 2024 basa 


Parlamentario independiente mr. Gerlien Croes: 


Flip flopping di Prome Minister lo costa pueblo 30 miyon florin extra 


riba 3.2% di e RAft cu e mes no kier mas. 


Dia 6 di september gobierno a haya un carta di van Huffelen bisando cu 
e idea hibrido (regla condicionnan den LAft y RAft pareu) ta great, pero e 
no ta bay cambia e normanan di presupuesto y lo tin cu bay mara esaki y 
cumpli cune den e Rijkswet manera palabra anteriormente. Parlamentario 
Croes a puntra minister president pa mustra e doorrekening cu Hulanda 
tambe a pidi p’e cu e lo mester a entrega dia 8 di september y minister 
president no por a presenta esaki. 


Parlamentario Croes: “Awo pa pueblo sa kico tur e flip flopping aki 
kiermen; e 6 pa 8% di interes, pa motibo di no cumpli cu palabracionnan 
haci, lo nifica cu por lo menos 2 aña largo entre 30 miyon extra pueblo lo 
tin cu paga na interes. Esey ta e tristo realidad y tur esaki a caba di wordo 
confirma durante reunionnan di Tweede Kamer Hulanda diaranson ultimo 
13 di september”. 

S 
i nos bay bek dia 4 di September 2016 nos por corda riba e manifestacion 
pacifico cu a wordo organisa pa Cristiannan cu ta consisti gran parti di e 
Cristiannan Catolico y Cristiannan di otro nominacion contra di e matrimonio 
di mesun sexo. Riba e diadomingo ey tabata tin casi 1000 balente riba pia 
pa expresa nan malcontento contra di e matrimonio di mesun sexo. Nos por 
corda e amienda 7 cu a bira e geregistreerd partnerschap despues cu e mo- 
cion di partido AVP di casamento di mesun sexo a wordo tira den bari sushi. 


Lider di partido MEP e tempo ey a sake bek for di prullebak y a transforme 
den geregistreerd partnerschap cu a wordo aproba diahuebs 8 di September 
2016. Pastoornan no catolico a boycott e manifestacion aki paso e ta contra 
di nan color politico. Esaki a habri caminda y awe e ta hinca den e memorie 
van toelichting di e begroting 2024. Igualdad ta un di e puntonan di e Agenda 
2030 Sustainable Development Goals ora cu nos prome minister e tempo ey 
a bay acuerdo cu 17 puntonan di e Agenda 2030. 


E fecha tabata dia 23 di September 2015. E lider di AVP no a saca un man 


Eric Ras(Curpa): 


Partido Curpa ta e unico partido 
cu ta para pa e famia crea pa Dios 


pa pone un paro paso el a bay di acuerdo cu e 
puntonan. Nos prome minister actual tambe ta 
di acuerdo cu’ne paso e ta e mama di e amienda 
7 y ta imposibel cu lo bay contra di dje si su 
gobierno tambe ta pro e Agenda 2030. 


No ta por nada den e memorie van toelich- 
ting di e begroting 2024 na pagina 73 ta bisa 
cu un di pilarnan mas importante di e desaroyo 
sostenibel ta inclusion di tur ciudadano y ta un 
principio pa no laga ningun hende afo. E ta bisa 
cu mester haci un inventarisacion den ki ambito 
discriminacion den nos comunidad ta impone 
restriccion den e participacion den e desaroyo 
di distinto gruponan cu ta forma un minoria. For 
di un principio nos a bisa cu esaki no ta trata 
nada di igualdad paso tin un sentencia caminda 
47 hues di Corte Europeo di derecho humano 
na Strasbourg Francia cu e no ta un discrimina- 
cion. E ley aki mester habri un porta pa asina 
pedofil tambe wordo legalisa. 


E paisnan unda cu e igualdad aki a wordo intro- 
duci el a causa solamente problema. Den dife- 
rente pais a prohibi ciruhanonan pa opera 
muchanan di menor di edad pa kita nan organo 
sexual. Nos por a mira caba cu aki na Aruba a 
bin cu un enseñansa riba e tereno aki pa asina 
confundi muchanan chikito cu ta den desaroyo. 
Nan ta den un fase di formacion y kier confundi 
nan. Nos criaturanan no ta mishi cu nan. Nos ta 
na altura cu hopi mayor a bay contra di ense- 
ñansa aki. E palabra di Dios ta bisa ken cu haci 
un di e chikitonan aki, cu ta kere den Mi, trom- 
pica, lo tabata miho p’e si un piedra di Molina 
pisa wordo colga na su garganta y wordo tira 
den lama. 


Nos ta kere cu nos parlamentarionan supues- 
tamente Cristian no tin nada di haci pregunta 
na gobierno paso gobierno nunca a cambia di 
pensamento pa locual cu ta trata matrimonio di 
mesun sexo. el a cuminsa na September 2016 
y e t’ey keto bay y hasta hinca den presupuesto 
2024. Nos ta corda cu e ley a yega Parlamento y 
nunca a sake pa e no wordo trata den Parlamento. 
Nos por mira cu e 17 mil firma cu a colecta no ta 
haci ningun efecto. Nos tin gobierno cu ta gusta 
manipula y no ta di confia. Nan lo tin cu duna 
cuenta na Dios pa nan maldadnan. Esaki ta haci 
cu partido Curpa ta e unico partido cu ta para 
pa e famia crea pa Dios y p’esey partido Curpa 
ta e unico alternativa. 

L 
oke a pasa den Tweede Kamer diamars dia 
29 di juni 2023 ta algo cu Aruba completo 
mester desaproba. Esta cu e mocion presenta 
pa Parlamentarionan Kamminga di partido VVD 
y Van den Berg (CDA) encuanto e exigencia cu 
supervision financiero na Aruba mester bay me- 
diante di un Rijkswet sino Gobierno di Hulanda 
mester cobra Aruba un interes (rente) mas hal- 
to y haci ganashi riba lomba di nos pueblo. 


Mientras ta trata di un suma di placa cu 
Hulanda mes ta haya presta na un interes di 
alrededor di 3% y lo mester bay cobra Aruba 
na interes conforme mercado financiero cu lo 
por ta e ora entre 6 pa 8 %. Pueblo mester 
ta consciente cu ta trata di un prestamo, dus 
Aruba ta paga e suma di placa bek. Ademas un 
biaha mas a keda accentua y demostra, medi- 
ante e motibonan pakico a bin cu e mocionnan, 
con tiki algun parlamentario Hulandes sa of ta 
worry cu e situacion di nos pais of nos democ- 
racia. 


Manera ta conoci na october venidero ta bira 
e momento cu Aruba mester cuminsa paga e 
debe cu a keda crea cerca Hulanda. Un debe di 
916 miyon pa por a brinda sosten y ayudo na 
pueblo cu entre otro subsidio di salario y Sosten 
Financiero na companianan chikito y mediano. 
No ta un secreto publico cu e sosten financiero 
mediante un fiansa di parti di Hulanda, cual 
sigur nos ta contento y gradici pe, no a bay sin 
condicionnan. Algo cu te dia di awe dificilmente 
nos por compronde y ta haya inaceptabel. Pa 
cuminsa el a keda duna bou di e actitud di “take 
it or leave it” caminda e islanan den Caribe oblig- 
atoriamente mester a bay di acuerdo cu COHO y 
Aruba adicionalmente cu RAFT sino no lo haya 
e sosten. Esaki mientras nos tabata pasando 
den e momento di mas dificil den e historia di 
nos pais desde 1986. Banda di esaki nos tur por 
corda e exigencia di por ehempel e recorte di 60 
miyon pa aña cu Hulanda a exigi den cuido aki 
na Aruba durante un pandemia. Un condicion cu 


Parlamentario Shailiny Tromp-Lee: 
Aruba completo mester 
desaproba e mocion 
encuanto ‘strafrente’ 
aproba pa Tweede Kamer 


te cu dia di awe nan no por a splica of hustifica di ningun manera! 


E proceso encamina pa loke ta trata COHO a keda bari di mesa pasobra e 
ta mina e autoridad di e islanan y ta obstaculisa e parti di eigenaarschap di 
parti di e islanan. Parlamentonan di e islanan tabata contra e rijkswet y sigur 
e parti di “gedwongen consensus” no a conta cu sosten di parlamentonan 
incluyendo e parlamentarionan Hulandes. Pregunta cu nos mester haci ta cu 
mirando cu e argumentonan aki ta conta pa RAFT tambe dicon ainda Hulanda 
ta presiona pa esaki si keda concretisa. Solamente pa tin harmonisacion den 
supervision? Y ki ta para cu trato igual y husto? Ta bon pa pueblo para keto 
tambe na e realidad cu Aruba no ta keda ofreci e mesun condicionnan fabo- 
rabel manera nos hermana isla si a ricibi na aña 2010. Anto riba dje awor nos 
tin parlamentarionan di Hulanda cu ta exigi riba dje pa cobra nos mas interes 
si un biaha mas nos no bay di acuerdo cu nan actitud di “cuchiu na garganta”. 


Nos tur mester realisa cu e placa presta no ta un regalo y gobierno ta 
negoshando e condicionnan bou cual nos ta bay paga bek. Pa Hulanda un 
kwijtschelding “is niet aan de orde”, lo tabata bon si nan a duna un splica- 
cion dicon. Alabes ta keda incomprendibel dicon nos no por haya un interes 
abou sin mara esaki na condicion y base riba articulo 36 di statuut. Of dicon 
si berdaderamente nan lo kier yuda nos pais, p.e., door di yuda nos cu e 
gastonan di interes, nan no ta inscribi pa refinancia of financia structural- 
mente nos necesidadnan financiero. Algo cu por cierto ta costanan 0 florin y 
practicamente 0 riesgo. Hopi pregunta sin contesta. Alabes ta bon pa prome 
cu nan kier hisa nos supervision financiero na nivel di RFT nan evalua su 
funcionamento na nos hermana islanan Curaçao y Sint Maarten. Pasobra tin 
resultadonan di evaluacion cu ta indica diferente puntonan di preocupacion. 
Sin papia mes cu overall nos no por echt bisa cu e la funciona of a duna e 
resultado desea. 

R 
ecientemente na Mei 2023, riba pagina 19 te cu 21 den e 
“Verslag voorstel van Rijkswet houdende regels voor het 
Financieel Toezicht op Aruba,” Marisol Lopez-Tromp (MAS) a 
expresa den preguntanan pa Hulanda cu e no ta di acuerdo 
cu diferente puntonan di e Raft, y si esakinan no wordo con- 
testa ni considera, anto e ora ey e Raft den su forma origi- 
nal no ta faborabel sino peligroso pa nos pais. MAS a hasta 
expresa den su “zienswijze” cu e kier presenta un amienda 
riba e ley di Raft. MAS a hasta menciona cu si e Raft bin cu 
cierto norma di presupuesto pa pais Aruba cu no ta realis- 
tico, Aruba su economia no lo por crece y lo sali perhudica 
pa e ley di Raft. Adicionalmente MAS a declara cu e Raft lo 
stroba inversionnan internacional di por tuma lugar. (Pagina 
15-16 Verslag di Staten pa Tweede Kamer Mei 2022) 


Marisol pro Raft aunke su preguntanan y amienda a wordo 
ignora pa Hulanda 
Aunke fraccion di MAS NO a haya su preguntanan contesta 
pa Hulanda, NO a logra pa amendeer e ley di Raft, diripi- 
ente a flip-flop y ta bisando cu nan kier e Raft manera cu 
e ta, cu tur e consecuencianan pa pais Aruba. Si Hulanda 
NO a contesta MAS su preocupacionnan, no ta logico pa 
MAS bay contra RAft? Asina mes pa basta tempo MAS a 
core ke bandera cu kier RAft, RAft mester bin, den rueda 
di prensa, Parlamento y debate. Awo diripiente pa via di 
presion di debate di Diamars riba nan postura entreguista y 
traidor, sra. Gunn a dobla y a core bisa cu MAS kier wak un 
cambio chikito den e ley di RAft. Sinembargo, MAS no por a 
menciona cual te cambionan aki specificamente. Kiermen, 


no obstante tur loke Marisol a menciona ta malo den e Raft 
manera cu e ta awo pa pais Aruba toch nan kier esaki bay 
door cueste loke cueste! 


Marisol Mama di LAft y CAft 
E mas tristo ta cu Marisol ta keda splica pueblo cu supervi- 
sion financiero mester bin y cu ta pesey el a insisti na 2015 
pa esaki keda implementa. Primeramente, ya tin super- 
vision financiero den forma di CAft y LAft! Segundo, esaki 
ta e mentira di mas grandi den historia politico. Historia ta 
mustra bon cla cu Marisol a sostene AVP como Presidente 
di Parlamento desde 2013-2016, gritando voor pa e defic- 
itnan historico di nos pais. LAft no a bin pa invitacion sino 
como un intervencion di parti Hulanda pa via di e maneho 
catastrofico di Gabinete Eman-I-II y Marisol gritando voor 
pa esakinan den Parlamento. Ta pasobra Marisol NO a haci 
su trabao como representante di Pueblo, Hulanda a invadi 
Aruba cu LAft, CAft y un KB. Asina e mama di LAft y CAft 
Marisol Lopez-Tromp a duna lus na supervision financiero 
pasobra claramente Aruba su Parlamento den e añanan ey 
a demostra di NO por haci su trabao y a traiciona e pueblo 
di Aruba. 


Marisol Mama di LAft y CAft PRO maneho catastrofico di 
Gabinete Eman 
(1)- Marisol Lopez-Tromp como parlamentario y presidente 
di Staten di AVP a sostene tur e deficitnan desastroso di 
gabinete Eman I-II. 2010: -188.6 miyon florin, 2011: -325.2 
miyon, 2012: -443.3 miyon florin, 2013: -332.8 miyon florin, 
2014: -405.8 miyon florin, 2015: -184.6 miyon florin, 2016: 
-177.30 miyon florin, 2017: -137.3 miyon florin…y asina 
Aruba a yega na 86.2% di su GDP na debe (ARA, CAFT, IMF) 
sin conta PPP aden pa mas di un biyon florin sin cu por a 
duna cuenta di e suma aki segun Algemene Rekenkamer di 
Aruba. No tabata tin control di parti Parlamento dirigi pa 
e mama di LAft Marisol Lopez-Tromp y e rapportnan a sali 
devastador pa tata di LAft y CAft Mike Eman. 


Parlamentario Marco Berlis (MEP): 


Marisol Lopez-Tromp mama di Laft y Caft awor ta flip-flop riba Raft 

N 
os por a tende cu parlamentario Tevreden ta pidi pa laga 
politica un banda y pa uni pa enfrenta Hulanda riba e RAFT. 
Nos ta kere cu Tevreden no ta mira e holoshi bon paso e ora 
a pasa dia caba. Awor ta 5 pasa di Dios y e baca a hoga. For 
di 2018 Hulanda a firma protocol cu nos prome minister pero 
te dia di awe nos prome minister no ta cumpli. Ora tabata tin 
tempo pa gobierno bin cu un cumbre pa asina haya un base 
amplio y solido nos gobierno a prefera di hunga politica cu e 
asunto. Tevreden ta desea union, pero unda el a keda ora nos 
prome minister scondi a biaha pa Hulanda pa firma e acuerdo. 
Tevreden mester acepta cu gobierno a hunga cu e macaco y el 
a saca su wowo. 


Riba dje partido MEP kier yama Hulanda pa sinberguensa paso 
Hulanda ta cobra Aruba un risico interes ariba interes normal 
riba e 916 miyon cu pais Aruba a fia y cu esey ta un ganashi pa 
Hulanda. Si nos mira den e periodo (2001-2009) di goberna- 
cion di partido MEP a subi Mercado internacional tambe gobi- 
erno mester a paga un risico interes riba e interes normal. Pais 
Aruba ta pagando e interesnan aki sin busca hende pa difama. 
Awor ken ta mas sinberguensa cu Hulanda ora gobierno di 
Aruba, partido MEP y partido AVP, a fia mas cu 5 biyon florin 
y mester paga un risico interes riba e interes normal paso ta 
algo normal cu e finaciador ta cobra. Si esey ta algo normal 
cu ta cobra kiermen cu esey ta paso partido MEP un gañado 
cu kier instigando inhustamente contra di Hulanda mientras e 
gobierno nan aki mes a firma ora a fia 5 biyon florin. 


E risico interes cu Aruba mester paga ta keda chikito compara 
esun di e 5 biyon florin compara e mega interes cu e gobierno 
di partido MEP y partido AVP cu a hinca Aruba den e mega- 
debe. 
Nos no ta kere cu e gobierno aki por negocia cu Hulanda pa 
locual ta trata e placa cu a fia na aña 2020. A habri man tuma 
e placa y a hunga politica cu sentimento di nos pueblo durante 
campaña 2021 ora a bisa cu si kier fase sigui anto mester vota 
MEP. Eleccion a pasa, fase a caba y lo demas ta puro historia sin 
contenido. Mega debe tin nomber partido MEP y fam partido 
AVP. 


Awe pueblo tin un debe di mas 6 biyon florin. Si nos gobier- 
nonan for di 2001 bin ariba a sa di administra placa di pueblo 
awe nos grandinan no mester paga pa nan remedinan, nan lo 
tin un bon pensioen pa hiba un bida digno, esnan sin trabao 
lo por tin un miho bida y muchanan no mester bay scol stoma 


bashi ni paga un schoolgeld asina caro. No tabata tin mester 
hisa tarifa di awa y electricidad y sigur lo no tabata ningun 
BBO pio BBO na frontera cu tin pueblo horca y gobierno lo no 
mester cobra asina tanto accijns pa haci e gasolin mas caro cu 
otro islanan di Caribe Hulandes. 


Solucion tin pero e gobierno aki no por trece ningun solucion 
paso nan ta forma parti di e gobierno cu a destrui Aruba su 
economia. Aruba mester un gobierno di hendenan cu ta haci 
locual cu nan ta papia. Nos ta corda cu durante campaña 
partido MEP tabata tin su programa di gobernacion y e tabata 
asina gordo cu e ta parce el libro de petete. Si pueblo tabata sa 
cu e libro de petete ta solamente medida tabata para den dje 
awe partido MEP lo no ta den gobierno y lo a hiba un derota 
manera 1985 tempo cu partido MEP a perde 5 asiento. 


Pueblo e palabra di Dios ta bisa pa nos hala for di nos mal 
caminda y pidi Dios pordon. Dios lo sana nos tera y pueblo lo 
por mira Aruba florece. Nos tin 37 aña den Status Aparte y 
Aruba a wordo goberna pa hendenan cu no ta stima Aruba y 
pa hendenan sin principio. Sabiduria humano a demostra cu 
e no ta garantisa bienestar pa nos pueblo. Esaki ta tempo pa 
pone confiansa den hendenan cu tin temor di Dios y cu no ta 
bay contra leynan di Dios. Tur partidonan politico cu ta bay 
contra leynan di Dios lo recoge nan cosecha pa locual cu nan 
a sembra. Ningun hende por burla di Dios y sali sin conse- 
cuencia. P’esey mes partido Curpa ta keda e unico alternativa. 


Eric Ras(Curpa): 


Partido curpa ta e unico 
partido cu ta garantisa un 
maneho segun leynan di Dios 

DURANTE un anochi elegante McDonald’s a sorprende invitado 
y amantenan di e hamburgernan clasico manera e Big Mac®, 
Quarter Pounder® y Cheeseburger, cu Cambionan Chikito por haci 
Diferencianan Grandi. Esaki ta cambionan chikito den ingrediente, 
preparacion y e proceso di cushina cu ta haci nan “Hotter, Juicier y 
Tastier.” 


E cambionan ta inclui e creacion di 3 receta nobo pa haci e pan mas 
suave y duna un sabor unico, adicion di 3,5 gram di siboyo corta 
chikito riba e carni na momento cu e ta riba e grill pa asina enrikece 
e sabor, ahustacion di e temperatura pa e keshi smelt perfectamente 
y a aumenta e saus di Big Mac®cu50%. Tur e cambionan aki, fuera 
di presenta un sabor mas eleva di nan hamburgernan clasico , ta 
wordo realisa cu ingredientenan sin sabor of color artificial. 


“E curason di nos marca ta nos productonan clasico y nos hendenan. 
Na McDonald’s semper nos ta busca maneranan di evoluciona pa 
cumpli cu e necesidadnan y expectativanan di nos clientenan. Nos 
ta desaroya nos forsa laboral pa brinda e miho experencia trahando 
hunto cu nos proveedornan pa sigura e miho ingredientenan di e 
calidad mas halto. Nos ta orguyoso di tin proveedornan reconoci, 
certifica y cu ta adheri na e standard halto di operacion, calidad, 
responsabilidad social, y siguridad di alimento. Hunto nos ta keda 
elabora productonan innovativo pa eleva e sabornan stima sigu- 
rando cuminda di calidad. Awor nos clientenan por saboria nan 
hamburgernan faborito manera nunca antes”, Herly Herrera, Market 
Manager di McDonald’s Aruba a indica, entre e invitadonan special 
cu a haya e prome “tasting”.  


Sr. Herrera ta indica cu e desaroyonan positivo nan aki lo wordo 
implementa na tur e tres restaurantnan na Aruba: High Rise, Seroe 
Blanco y Santa Cruz. E proyecto aki ta parti di McDonald’s su strategia 
global y su implementacion na Aruba ta culmina cu e fase extensivo 
di desaroyo di producto nobo, training di empleadonan y proceso di 
certificacion riguroso pa proveedornan y e restaurantnan.  


McDonald’s Aruba ta introduci tres receta nobo di pan exclusiva- 
mente pa e marca, cu e norma nan di calidad cu a wordo establece 
pa desaroya formula traha sin sabor of colo artificial pa di e manera 
ey alcansa y  crea un pan ideal cu ta mas suave, cu un ‘glaze’ natural, 
perfectamente di ‘toast’ y un sabor unico. Durante e trayecto aki 
e compania lo duna training den e area di ‘operational excellence’ 
pa su empleadonan. 
E evolucion di nan hamburgernan clasico  ta mantene e esencia di e 
sabornan cu ta haci nan unico y na mes un momento eleva e sabor 
pa haci’e mas dushi. Esaki ta un tremendo logro den e historia di e 
marca y ta e prome biaha cu nan a haci un cambio na nan producto 
for di lansamento, incluyendo e icono Big Mac® cu ta cumpli 55 
aña. E cambionan ta reforsa e compromiso di McDonald’s y Arcos 
Dorados pa fortalesa e atributonan di calidad di e productonan y 
busca innovacion continuo pa garantisa cu nan hamburgernan 
ta mas miho presenta pa haci un gran diferencia pa nan clien- 
tenan. Cliente nan por disfruta di e version nobo y mehora di nan 
hamburgernan clasico  bishitando cualkier di nan 3 restaurantnan. 
A cera e evento di lansamento cu invitadonan gosando di e 


prome ‘tasting’. Nos special guests y invitees a disfruta di e 
cambionan chikito pero impactante. Nan a duna nan comen- 
tario positivo y aprecio pa e esfuerso cu nos a pone pa mehora 
e sabornan cu nan ta conoci y stima. Tambe, durante e dia, un 
reconocimento special a wordo otorga na e team  di emplead- 
onan di McDonald’s, kende ta e forsa tras di e cambionan aki. 
Pa mas imagen di e espectaculo evento y reaccionnan, por bishita e 
rednan social @mcdonaldsaruba. 


McDonald’s ta Evoluciona nan Hamburgernan Clasico 


Cambionan chikito, diferencianan grandi haciendo hamburgernan clasico “Hotter, Juicier y Tastier” 

EXECUTORIALE OPENBARE VERKOOP 


Op donderdag 28 september 2023 des namiddags om 14.00 
uur, zal in de vergaderzaal van de “Aruba Surfside Marina”, 
L.G. Smith Boulevard 7, Oranjestad, Aruba, ten overstaan van 
notaris mr M.J.C. Tromp of haar plaatsvervanger, de executoriale 
verkoop, als bedoeld in artikel 3:268 van het Burgerlijk Wetboek 
van Aruba, bij opbod en daarop volgende afmijning worden 
gehouden van: 


- 
a. 
een perceel eigendomsgrond, groot ongeveer 
362 m2, gelegen te Noord in Aruba, afkomstig 
van het perceel kadastraal bekend als Land 
Aruba, Tweede Afdeling Sectie D nummer 
940, index:D7103; en 
b. 
een perceel eigendomsgrond, groot ongeveer 
33 m2, gelegen te Noord in Aruba, afkomstig 
van het perceel kadastraal bekend als Land 
Aruba, Tweede Afdeling Sectie D nummer 
942, index:D7104; 
met het daarop gebouwde, plaatselijk bekend als 
“Noord 98-Z”. 

Inzetprijs:	Afl.	260.000,==. 


- 
het recht van erfpacht tot vijf oktober tweeduizend 
zeventig op een perceel domeingrond, groot 
achthonderd vijf en vijftig vierkante meter (855 
m2), gelegen te Juana Morto in Aruba, nader 
omschreven in meetbrief nummer 147 van 
tweeduizend zes, met het daarop gebouwde, 
plaatselijk bekend als “Juana Morto 91-T” (ook 
bekend als “Juana Mortostraat 91-T”). 

Inzetprijs:	Afl.	194.000,==. 


De veilcondities zullen 8 dagen voor de verkoopdatum ter 
inzage liggen ten kantore van voornoemde notaris. 


De executant behoudt zich het recht voor, de veiling uit te 
stellen en op te houden zonder de verplichting de reden(en) 
daartoe te noemen. 


Bieders dienen terstond een bankgarantie of een gelijkwaardige 
document dat aanvaardbaar is voor de executant, te overleggen 
en in het bezit te zijn van een geldig identiteitsbewijs. 


Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 
Email: veiling@notaristromp.com/auction@notaristromp.com 


D 
ialuna 11 di september 2023, Angel Did- 
der a defende su tesis exitosamente y a 
obtene su titulo di ‘Bachelor of Arts’. Angel a 
defende su tesis dilanti di e comision di grad- 
uacion cu tawata consisti di decano di Facul- 
tad di Arte y Ciencia, dr. Mieke de Droog, drs. 
Jacques van der Scheer y sr. Gershwin Lee ca- 
besante di San Antonio. Ademas tabata pre- 
sente, famia di Angel, invitado, otro docente y 
studiante di Universidad di Aruba. 
  
E titulo di Angel su tesis ta “Perspectives 
on Challenges in the Working Relationship 
Between Human Resources Management and 
School-Managers Within SKOA Regarding HR’s 
Policies and Procedures, and Opportunities for 
Improvement ”. 


Angel a colabora cu e organisacion ‘Stichting 
Katholiek Onderwijs Aruba (SKOA) y abase di 
e resultadonan di su investigacion a propone 
diferente recomendacion pa/cu e sector di 
recurso humano. 


Un palabra di gratitud ta bay na: e coleganan 
di Universidad di Aruba, e docentenan di e 
departamento di Organization, Governance 
and Management (OGM) y e profesionalnan cu 
a yuda of guia Angel como studiante. Tambe 
ta gradici SKOA y esnan pafo di Universidad 
di Aruba cu a contribui na un manera of otro 
na e acontecimento aki. 


Pa mas informacion riba e estudio OGM, 
bishita e website di Universidad di Aruba 
na http://www.ua.aw/ogm, e pagina di 
Facebook @UniversityofArubaOGM y e pagina 
di Instagram @ogm_ua. 


Angel Didder a gradua 
como Bachelor den OGM 

E 
ntrante 15 di september 2023 te cu fin di october 2023, Ofi- 
cina Central di Estadistica (CBS) conhuntamente cu Departa- 
mento di Labor y Investigacion (DAO) y Centrale Bank di Aruba 
(CBA) lo ehecuta e Encuesta di Forsa Laboral 2023 (LFS2023). 
E LFS2023 tin como meta principal pa haya un bista detaya y 
actual di e mercado laboral di Aruba. Tambe lo colecta informa- 
cion di e caracteristicanan di personanan cu ta participa y tambe 
di esnan cu no ta participa na e mercado laboral. Di e forma aki 
por haci analisis profundo di e composicion di e mercado laboral 
di Aruba y tambe por compila indicadornan importante, manera 
e.o. e tasa di empleo y desempleo na Aruba, e grado di partici- 
pacion di hende homber y hende muhe na e mercado laboral y e 
nivel di educacion di esnan cu ta emplea y no ta emplea. 


Un total di 4.050 hogar lo wordo bishita 
Un team di 27 encuestado lo acerca un total di 4.050 hogar cu 
a wordo selecciona for di e base di datonan di adres di CBS. E 
hogarnan aki ta parti rond di Aruba. Encuestadonan lo acerca 
hogarnan individualmente durante di un periodo di 6 siman. 
Cuminsando for di 8’or di mainta encuestadonan lo ta haciendo 
encuesta te cu 8’or di anochi. Na momento di acerca un hogar, 
un encuestado mester identifica su mes cu un badge. Riba e 
badge aki tin su nomber, su potret, e logo di CBS, DAO, CBA y e 
LFS2023. Tur encuestado lo haya tambe un poloshirt cu e logo di 
LFS2023. Si acaso un encuestado no tin e poloshirt di LFS2023 
bisti, semper e por identifica su mes cu e badge. 


E cuestionario di LFS2023 
Na comienso di e cuestionario lo haci algun pregunta basico na tur 
persona den e hogar. Despues, lo sigui cu preguntanan specifico 
tocante e forsa laboral. E preguntanan aki lo wordo haci sola- 
mente na personanan di 15 aña bay ariba. E motibo tras di esaki 
ta cu segun principionan di e Organisacion Internacional di Labor 
(ILO), tur persona 15 aña bay ariba ta wordo considera como 
parti di e forsa laboral di un pais. Mester enfatisa cu e ta suma- 


mente importante pa tur persona di 15 aña of mas participa na e 
encuesta, sea nan ta emplea, no emplea of nan no ta activo riba e 
mercado laboral (por ehempel pa motibo cu nan ta bayendo scol 
of, den caso di adultonan mayor, ya nan ta pensiona). Di e forma 
aki por haya un bista completo di tur esnan cu ta forma parti di e 
forsa laboral di Aruba. 
E cuestionario ta contene preguntanan riba e temanan di impor- 
tancia pa e mercado laboral, entre otro: educacion, funcion, sector 
na unda ta emplea, orarionan di trabou, etc. Un tema nobo cu a 
wordo inclui den e cuestionario di e LFS2023 ta e balansa entre 
trabou y tempo liber/tempo pa famia. E cuestionario lo wordo 
completa den un forma digital (pa medio di un tablet). 


Privacidad 
Mester enfatisa cu tur informacion lo wordo procesa anonimam- 
ente y lo wordo publica solamente den forma agrega. E informa- 
cion colecta lo yuda esnan encarga cu stipulacion y ehecucion 
di maneho riba tereno laboral pa haci esaki cu mas efectividad y 
basa riba datonan actual di Aruba. E informacion colecta tambe 
lo sirbi pa informa esnan den sector priva como tambe esnan den 
sector di enseñansa y investigacion, y e publico en general di e 
desaroyonan mas recien riba e mercado laboral di Aruba. 


E privacidad di cada hogar y cada persona cu ta participa na 
e LFS2023 ta wordo garantisa pa e team di investigacion (CBS, 
DAO y CBA). E informacion colecta lo contribui na duna un bista 
completo di e desaroyonan actual riba e mercado laboral di 
Aruba. P’esey e participacion di cada hogar y cada persona cu 
wordo acerca pa nos team di encuestadonan ta esencial! 


Nos ta gradici tur hogar y tur persona di antemano pa nan partic- 
ipacion na e LFS2023. Pa mas informacion tocante e Encuesta 
di Forsa Laboral 2023 por tuma contacto libremente cu e team 
di CBS/DAO di dialuna pa diabierna durante ora di oficina (7:30 
am - 4:30 pm), na number di telefoon 524-7433/523-7720 of 
por manda un e-mail na cbs@setarnet.aw of via directiearbeid@ 
aruba.gov.aw 


Encuesta Forsa Laboral 2023 


E 
ntrante diamars 19 di september 2023 pa 9’or di main- 
ta pa diabierna 22 di september 2023 pa 5’or di atardi lo 
cera un parti di Wilhelminastraat pa trafico pa trabounan di 
ponemento di tubo. 


Duracion di trabou di ponemento di tubo na Wilhelminastraat 
lo ta 4 dia. E desviacion lo ser indica cu borchi y baricada di 
trafico. 


Departamento di Obra Publico ta haci un peticion na tur 
peaton y manehado di auto pa tene cuenta cu e trabounan 
cu ta tuma luga. Pa cual nos ta pidi tur automobilista, 
negoshinan y otro usuarionan comprension y disculpa pa 
cualkier inconveniencia cu e trabounan por ocasiona. 


DOW: 


Wilhelministraat cera pa cuatro dia 

D 
iahuebs atardi, na John F.Kennedy Education Center 
Aruba, Minister di Enseñansa Endy Croes y Consul Gen- 
eral di Merca na Corsou Margy Bond a firma e MOU pa asi- 
na completa EducationUSA. Prome Minister Evelyn Wever- 
Croes tawata presente tambe na e ocasion importante aki 
pa nos pais y a expresa di ta sumamente contento cu esaki 
pasobra e ta un motivacion mas pa traha hunto pa expande 
educacion cu institutonan na Merca. 


Den tempo di pandemia, Aruba como e pais pionero, a 
cuminsa cu e Proyecto EducationUSA. Den nos region y den 
Reino, Aruba ta e unico cu ta haciendo esaki. Intencion di 
EducationUSA ta pa crea mas posibilidad pa studiantenan 
di Aruba haya mas acceso na estudionan na Merca cu lo ta 
mas accesibel financieramente tambe. 


“Consul di Merca semper a brinda un sosten grandi na e 
proyecto aki mientras cu Minister di Enseñansa semper a 
kere den e programa aki. Y awe, nan a firma e MOU. Cu esaki, 
mi deseo y speransa ta cu hopi mas porta ta bay habri pa 
nos hobennan haya mas oportunidad pa yega na e estudi- 
onan cu nan ta desea pa despues tambe nan regresa Aruba 
pa yuda nos cu nos economia”, Prome Minister a expresa. 


Prome Minister ta felicita Minister Endy Croes, e veld di ense- 
ñansa y tur esnan cu a haci esaki posibel. “Esaki ta un resul- 
tado di e laso estrecho entre Aruba y Merca. E relacion aki ta 
fuerte y awo nos ta wak su frutonan”, Prome Minister Evelyn 
Wever-Croes a remarca. 


Minister di Enseñansa y Consul General di Merca ta 
firma MOU pa completa ‘EducationUSA’ 


Aruba como e pais pionero, 
a cuminsa cu e proyecto aki 


Y ta e unico den reino cu ta haciendo esaki 

M 
arca September 17 den bo calendario pa bo no perde 
e regreso di Stimami Sterilisami su Summer Sidewalk 
Sale cu lo tuma luga na Engelandstraat 5 (ex edificio di Pla- 
ya Liquor) di 8 AM te cu 4 PM. Aki bo lo por haya un surtido 
amplio di productonan nobo y uza di Marriott Vacation Club, 
Bucuti & Tara Beach Resort, Ritz Carlton, Renaissance Wind 
Creek Resort, Hyatt Regency Resort, Tara Eco Supplies, Ho- 
listika Labs x Spazio Realty, One Love Foundation, y Ben 
Kaufman na prijsnan increibel. 


E productonan ta inclui mueblenan varia, matras, serbete, 
clechi di cama, paña di mucha, pechi, tayo, glas, ekipo di 
buffet, y hopi mas! Pa potret di e productonan check out 
Stimami Sterilisami su Facebook page. 


Tambe bo lo tin e oportunidad di amplia bo famia y duna un 
cacho of pushi un hogar pa semper via Luna Foundation, 
Nine Lives Foundation, Criojo Trappers, Sgt Pepper’s Friends 
y AWAA cu lo atende e evento cu mascotanan cu ta cla pa 
adopcion. 


Y como un extra treat, Craft & Lola lo duna sabor na e evento 
ofreciendo nan tacos delicioso pa solamente $1 durante 
henter e dia. 


100% di e fondonan recauda durante e evento lo wordo uza 
pa e campaña nacional di sterilisacion di Stimami Sterilisami, 
cu a sterilisa casi 34,000 cacho y pushi. 


“Nos ta sumamente agradecido y conmovi door di e ayudo 
y contribucion di Bucuti & Tara, Marriott, Ritz Carlton, Wind 
Creek, Hyatt, Holistika Labs & Spazio, Tara Eco Supplies, 
Ben Kaufman, Craft & Lola, One Love Foundation, Luna 
Foundation, Nine Lives Foundation, Criojo Trappers, Sgt 
Pepper’s Friends y AWAA. Tambe nos kier a gradeci Total 
Services y Lucho Towing pa a generosamente aporta cu 
transporte,” e Directiva di Stimami Sterilisami ta anuncia. 


“E evento no ta bay solamente yuda contribui na nos mision 
pa mitiga e sufrimento di cacho y pushi riba caya, pero 
tambe e ta bay brinda nos comunidad e oportunidad pa 
cumpra productonan duradero y di bon calidad na prijsnan 
hopi barata, mientras cu nan ta pasa un dia leuk den famia. 


Nos ta invita henter Aruba pa bin disfruta y apoya e maravi- 
yoso causa aki.” 


Fundashon Stimami Sterilisami 
Fundashon Stimami Sterilisami ta un non-profit organiza- 
tion cu ta uza 100% di tur donacion pa ofrece subsidio pa e 
procedura di sterilisacion pa tanto publico en general, como 
tambe organisacionnan di boluntario cu ta cuida cacho y 
pushi riba caya. E organisacion su bukinan ta habri y ta 
wordo controla pa asina brinda transparencia total di e uzo 
di fondonan. 


Pa esnan cu kier aporta na e gran causa aki, por haci dona- 
cion directo na Fundashon Stimami Sterilisami: 
Bank: Aruba Bank Acc. Number: 6012630190 
Acc Name: FUNDASHON STIMAMI STERILISAMI 
Swift code: ARUBAWAX 


Diadomingo awo 


E di dos benta anual di Stimami 
Sterilisami su Summer Sidewalk Sale 


No perde ofertanan increibel riba articulonan di hotel nobo y uza 

B 
iblioteca Nacional Aruba ta anuncia un 
otro edicion di su Festival di Buki pa 
Mucha. Na 2023 e tema ta ‘Mi Buki, Mi Cas’. 
Tur aña ta scoge un tema nobo pa duna e 
festival un indole diferente. Na biblioteca 
nos ta preparando un otro edicion pa por 
sigui stimula mucha pa lesa buki. E Festi- 
val di Buki pa Mucha ta dura un siman y ta 
tuma luga den prome siman di November. 


Semper ta habri e festival cu un fiesta 
grandi cu lo tuma luga diasabra dia 4 di 
november 2023. Den e siman di 6 pa 10 
di november hopi autor tanto di Aruba 
como for di Hulanda, Corsou, Boneiro y St. 
Eustatius ta haci nan best pa conta storia 
den klas y na biblioteca y tambe ilustrado 
ta duna presentacion ta con nan ta ilustra 
storia pa mucha. Di e manera aki ta purba 
di entusiasma muchanan pa lesa mas, lesa 
hunto y bishita biblioteca mas. Miembresia 
di biblioteca a bira gratis na 2023, cu ta un 
regalo pa tur mucha. 


Un grupo grandi di escritor di buki pa 
mucha ta bishita mas cu sesenta scol. 
Di Aruba esakinan ta Vanessa Paulina 
(Escritor y ilustrado), Irmgard Frans 
(Escritor y ilustrado), Olga Buckley (Autor 
y poeta), Emerita Emerencia (Escritor, 
maestra y actriz), Ruthy Vrieswijk (Escritor, 
poeta y Blogger), Esmeralda Tromp Jacobs 
(Escritor y contado di storia), Sheila 
Werleman (Artista visual y ilustrador) y 
Desiree Correa (Autor y docente). For di 
Boneiro, Denise de Jongh (Escritor y editor) 
y Boi Antoin (Investigado y autor) ta join 
e grupo, Di Colombia autor, poeta y actor 
Pedro Vargas. Tio Ali (escritor y contado di 
storia) semper ta forma parti di e festival 
y Tio Ali ta bini hunto cu Crisen Schorea. 
Crisen ta autor y poeta. Jeroen Hoogerwerf 
y Pieter Koolwijk ta bini for di Hulanda pa 
bishita e muchanan di scol. Misha Spanner 
(Contado di cuenta) ta participa pa di 
prome biaha na e festival na Aruba y ta bini 
for di St. Eustatius. 
Nan ta bishita scol pa conta storia, papia 
tocante buki cu mucha y tambe pa stimula 
mucha pa lesa mas. 


Mi Buki, Mi Cas 


Diasabra, 16 September 2023 
COMUNIDAD 
18 
AWEMainta 


D 
iabierna mainta Prome Minister Evelyn Wev- 
er-Croes hunto cu Parlamentario Alvin Molina, 
a bishita St. Paulus School na San Nicolas pa mira 
con e docente y alumnonan ta duna y haya les cu e 
“chromebooks” nobo cu nan a gana cu e proyecto 
di Edutech. 


Prome Minister a indica cu St. Paulus School ta un 
scol cu tin hopi aña caba canando e caminda pa 
digitalisacion, y a tuma e oportunidad di participa 
na e proyecto di innovacion di Edutech pa gana e 
oportunidad pa haya chromebooks pa klasnan 3 y 4. 
Cu un proyecto diferente, St. Paulus School a logra 
gana, ricibiendo asina un total d 50 chromebooks pa 
e klasnan. Esaki sigur a trece un cambio radical pa 
loke ta e participacion di e muchanan den klas. Por 
nota cu e muchanan ta sumamente entusiasma cu e 
sistema nobo aki, y ta duna mas di nan parti durante 
les. E docentenan tambe ta contento, mirando cu e 
disponibilidad di e chromebooknan aki ta facilita e 
manera pa duna les, y ta crea un ambiente ameno. 


Durante su bishita, Prome Minister tambe a toca e 
tema di siguridad, y a reitera e importancia pa educa 
e muchanan di e peliger cu ta existi, na momento cu 
nan subi Google pa busca informacion. Esaki sigur 
ta un tema St. Paulus School ya ta tene cuenta cu ne, 
mirando cu nan ta siña e muchanan e importancia di 
tin un password y di mantene secreto, pa asina evita 
cualkier persona por “hack” den nan sistema. 


Tambe, Prome Minister a expresa di ta sumamente 
orguyoso pa mira e caminda cu St. Paulus School ta 
bin ta canando pa añanan caba pa loke ta innova- 
cion, y ta contento cu e scol a kere den e proyecto 
di Edutech. Danki na nan participacion, y cu nan a 
gana, Gobierno por a yuda nan cu e materialnan cu 
tanto nan tabata desea. E 50 chromebooknan aki lo 
haci un diferencia sigur den participacion di cada 
mucha, cu e resultado di termina nan aña escolar 
exitosamente. Prome Minister ta felicita St. Paulus 
School, e cabesante, tur docente y alumno, y ta 
gradici Futura pa haci esaki posibel, cumpliendo 
asina cu soño di un scol mas. 


Prome Minister Evelyn Wever-Croes: 


St. Paulus School contento cu 50 
chromebooks pa klas tres y cuatro 

N 
a aña 2021 Jossy Brokke Jr. tabata e prome artista cu a 
wordo homenahea y otorga e premio nacional aki pa su 
excelencia artistico y pa 65 aña di aporte na desaroyo cul- 
tural di Aruba. 


Na 2022, despues di un luna largo cu comunidad general por 
a nomina nan faborito, a toca turno na Maybelline Arends- 
Croes pa ricibi e premio nacional aki. 


Premio nacional “Cioyo di Oro” ta un premio crea y presenta 
pa Fundacion Go Cultura como estimulo y homenahe na 
baluartenan local cu ta forma parti di industria di arte di 
tarima (performing arts: cantante, musico, actor, poeta, 
cineasta, promotor y mas), cu a impacta nos comunidad 
di un forma impresionante y cu a dedica nan bida largo na 
desaroyo positivo y adelanto cultural di Aruba. 


E aña aki Fundacion Go Cultura a anuncia un bes mas cu 
publico general por participa den e proceso di nominacion 
pa e proximo persona, personanan of grupo(nan) cu lo ricibi 
e premio aki. Durante e prome dia cu e plataforma di nomina- 
cion a bira publico, por a nota un record di 338 nominacion 
cu a drenta. Pues por a nota un reaccion instantaneo hopi 
grandi for di nos comunidad cu a nomina varios persona cu 
nan ta desea di mira ricibi e premio prestigioso aki. 


Pa un persona por wordo considera pa ricibi e premio prin- 
cipal door di e comision di Fundacion Go Cultura tin varios 
rekisito cu e persona mester cumpli cu ne. Entre otro, e 
persona mester ta na bida, e mester a dedica su bida largo 
y di un forma excepcional y bisto na e adelanto cultural di 
Aruba, e mester por gosa di un bon reputacion den comun- 
idad y su aporte por wordo demostra hopi cla con el a hisa e 
perfil di e Industrianan Cultural y Creativo di Aruba, impac- 
tando desaroyo cultural, social y hasta economico. 


E aña aki, a introduci 3 categoria nobo: Premio Estimulo, 
Premio Contribuidor di Excelencia y Homenahe Postumo. 
Den e pagina di nominacion, por lesa tur detaye di e catego- 
rianan nobo aki. 


Den luna di october proximo lo anuncia nomber di e gana- 
donan di e premio aki pa 2023. 


Esaki lo habri caminda tambe pa e celebracion y homenahe 
di gala cu lo tuma luga dia 1 di december 2023. Publico 
por asisti na esaki, manera cu tabata e caso e prome dos 
añanan. 


E premio mes, ta un diseño di Fundacion Go Cultura y un 
produccion di artista Gilbert Senchi. E tin un simbolismo 
hopi particular cu ne di exito, desafio, fracaso, persever- 
ancia, consistencia, superacion y excelencia. Abo tambe por 
nomina bo baluarte cultural faborito y bo por nomina mas 
cu un persona. Nos ta invita bo pa scan e QR-code pa bo 
haya acceso na e pagina digital of bishita e pagina di Go 
Cultura Foundation riba Facebook pa bo por click riba e link 
pa bo haci bo nominacion. 


Celebrando su tercer aniversario 


Premio nacional “Crioyo di Oro” 
lo wordo otorga 1 di december 

Fortaleza pa Famia 


Sinceramente, Pastor Marcel Balootje 


D 
ios ta nos unico refugio y speransa, pasobra no a keda tempo pa confia den nada, sino den e Todopoderoso, kende 
semper lo t’ey pa nos (Romanonan 8:37-39). 


Satanas a uza e strategia di cabay di Troya, e campeon den pinta cos bunita, Hesus a bisa cu e ta e tata di mentira. Su 
strategia ta di parce amistoso, pero su tras ta bini destruccion (2 Corintionan 2:11). 


P’esey tur hende mester fiha nan bista riba Dios, y mantene nan bista riba Dios solamente. 


E diabel no ta importa ken bay na malo cu otro, ken wordo perhudica, na ken e daño ta wordo haci, e enemigo, no tin 
cuenta cu muchanan, ni cu matrimonio, tampoco famia. 


Ta nos mester haci oracion, pasobra nos armanan no ta carnal, ma poderoso den Cristo, pa destrui fortalesa nan di maldad. 


No ta tempo pa haci wega, ta tempo pa arepenti y busca proteccion di Dios. 
Pasobra Hesus a bisa : E ladron ta bini solamente pa horta, pa mata y pa destrui, Ami a bini pa nan tin bida y pa nan tin’e 
na abundancia. 


Tene cuenta cu locual Hesus a bisa den Juan 10:27-30: Mi carnenan ta tende Mi bos, y mi conoce nan, y nan ta sigui Mi. 
Mi ta duna nan bida eterno, y nan lo no aparece nunca, y ni un hende lo no ranca nan for di Mi man. Mi Tata, Kende a duna 
Mi nan, ta mas grandi cu tur, ni un hende no por ranca nan for di man di Mi Tata. Ami y e Tata ta un. 


Ta tempo pa tuma e decision mas importante di nos bida, den cual nos tin cu demostra ken ta goberna nos bida, Dios, 
diabel, materialismo. inmoralidad, politica, malisia, pasobra tur cos lo sali na cla y nada lo no keda scondi, tur mascarada 
mester cay, pasobra e berdad di Dios lo bay prevalece. 
Y hopi lo pasa berguensa, pasobra nan a pone nan confiansa den hende y no den Dios. 


Esun cu ta biba bao di e proteccion di e Altisimo, lo permanece den e sombra di e Todopoderoso. Lo mi bisa Señor: Mi 
refugio y mi forti, mi Dios, den Kende mi ta confia (Salmo 91:1-2). 


Ma laga tur esnan cu ta tuma refugio den Bo, alegra nan mes, laga nan canta di alegria pa semper. 
Pasobra Abo ta proteha nan, laga esnan cu ta stima Bo nomber regosiha den Bo. 
Pasobra Abo O Señor ta bendiciona e hende husto, manera cu un escudo, Bo ta rondona cu fabor. 


Maske un ehercito campa contra mi, mi curason lo no tin temor. Maske guera lanta contra mi. Toch lo mi tin confiansa 
(Salmo 27:3). 


Atrobe Mi ta bisa boso, cu si riba tera, dos di boso bay di acuerdo. Tocante cualkier cos, cu nan pidi, esaki lo wordo haci 
pa nan door di Mi Tata cu ta den cielo. Pasobra caminda dos of tres reuni den mi nomber, ey mi ta memey di nan. 


Josue a bisa ami y mi cas lo sirbi Señor, Moises a bisa e pueblo hunta boso kozijn di porta di cas cu e sanger di e lamchi y 
keda den cas, den un palabra bisa keda cubri bao di e sanger. Awe nos tur ta mira e importancia di ta cubri bao di e sanger 
di Cristo Hesus. 


Pasobra nos tur ta mira tempo di scuridad ta avansa, y ta solamente Hesus por yuda nos, ta solamente E ta nos luz y nos 
salbacion. 
E lo no permiti bo pia slip: Esun cu ta warda bo lo no cabisha (Salmo 121:3). 


Señor, traha un cura di proteccion, rondo di matrimonio y famia 

Gradicimento y Invitacion 


Filomena Adeleida Eduwardo–Figaroa 
Cariñosamente jama Moeder, Mama, Mena 


Na nomber di su esposo, yiu, nieto y demas famia ta gradici un y tur cu a 
convivi cu nos durante fayecimento, despedida y entiero di nos ser stima. 


Un gratitud special ta bay tambe na: 
- Dr. Jaclyn de Kort y su staf 
pa e atencion special cu semper nos a experiencia; 
- Dr. Dennis Rasmijn y su staf, 
pa semper ta pendiente y pa e bon trato ricibi; 
- Staf y personal di Horacio Oduber Hospitaal, piso 4 y tambe ICU; 
- Pastoor Juancho Pilongo pa e cooperacion ricibi; 
- Sr. Haime van de Biezen pa su bunita toca y canto; 
- Staf y personal di The Olive Tree Funeral Home pa nan bon servicio. 


Alavez nos ta invita pa 3 Santo Sacrificio di Misa 
den Kapel di Betania (den Imeldahof) cual ta tuma lugar: 


- Dialuna, 18 di september 2023 pa 6:30 di atardi; 
- Diaranzon, 20 di september 2023 pa 6:30 di atardi; 
- Diabierna, 22 september 2023 pa 6:30 di atardi. 


Boso presencia ta altamente aprecia. 
Di parti henter su famia. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Alicia Mercedes 
Ras-Henriquez 
*03-11-1945 - †08-09-2023 


Na nomber di su: 
Casa: Eddy Pedro Ras 


Yiunan: 
Eddy Jose Ras 
Raul Eduardo Ras y famia 


Nietonan: 
Rulliene Ras, Yxienne Ras, Zhayonne Ras 


Tata: †Salvador Henriquez 
Mama: †Alicia Jimenez 


Rumannan: 
Maria Luisa Henriquez de Esquirol y famia 
Beatriz Henriquez de Triviño y famia 
†Juan Henriquez y famia 
†Carlos Henriquez 
†Candelaria Henriquez y famia 


Tanta: 
†Olga Matos Jimenez na Aruba 


Primo(a)nan: Olga Leidel Matos y famia, Franklin Matos 
y famia, Marlyn van Koppenhagen Matos y famia, 
Alicia Matos y famia, Mayra Alvarez Matos y famia, 
Olga Jimenez Arciniega y famia, Ruth Marina Jimenez 
Arciniega y famia 


Swa y cuñanan: 
†Ignacio Ras y famia 
†Rafael Ras 
Leonora Ras y famia 
Juan Ras y famia 
Genara Ras y famia 
Judith Ras y famia 
Rubi Ras y famia 
Timotheo Ras y famia 
Pascual Ras y famia 
Anchi Malmberg y famia 


Amiganan: Blanca Maduro Hoyos y famia 
Bon amiga di cas: Maritza y famia, Doris y famia 


Demas famia: Ras, Henriquez, Geerman, Werleman, 
Matos, Maduro 


Nos disculpa si den nos tristeza nos por a lubida di 
menciona un famia of conocir. 


Ta invita pa e acto di entiero cu lo tuma lugar 
diasabra 16 di September 2023 na misa Inmaculada 
Concepcion di 2:00 pa 4:00 pm, despues saliendo pa 
Santana catolico na Sta. Cruz. 

“Jehova es mi pastor, nada me faltará 
en lugares de delicados pastos me hará 
descansar” 
Salmo 23. 


Con inmenso tristeza en nuestros corazones 
anunciamos el fallecimiento 
de esposo amado y padre querido, 


Andres 
Almarracin Acuña 
11-08-1956 – 07-09-2023 


Esposa: 
Ana Cruz Mamani 


Hijos: 
Sebastian Joao Almarracin Cruz 
Joshua Andres Almarracin Acuña 
Nicolas Alex Almarracin Acuña 
Rashid William Almarracin Acuña 


Les agradecemos a todos que de alguna 
u otra forma hayan compartido con él los 
momentos felices de su vida. 


La noche de pésame y despedida tendrá 
lugar el lunes 18 de septiembre 2023 de 
18:00~21:00, Royal Funeral Home, Cumana 
44, Oranjestad, Aruba. 


“Señor ta mi Wardador, mi’n tin falta di nada; Den kunuku 
di yerba berde, E ta pone mi sosega. 
E ta hiba mi na awa trankil, pa mi bolbe haña forsa. E ta 
guiami den caminda drechi fiel na su nomber.” Salmo 23 


Cu hopi tristeza na nos curason , pero conforme cu 
boluntad di Dios, nos ta anunsia fayesimento di: 


Bernardo Julian de Mey 
Mihor conosi como “ Chonay” 
*16-02-1937-†12-09-2023 


Acto di entiero lo wordo anuncia despues 


“ Señor ta husto y E ta gusta un conducta cu ta 
husto. Hende sincero lo mira su cara” 
Ps 11:7 


Cu dolor na nos curason, nos ta participa 
fayecimento di nos ser stima: 


Juan L. Cuba 
Cariñosamente yama “Juancho” 
*09-07-1945 - †09-09-2023 


Na nomber di su: 
Yiunan: 
Gregory L. Cuba 
Calvin L. Cuba y Kathrin Richardson 
Vidal Cuba 


Nieto(a)nan: 
Anaïs 
Jordan 
Chakian 
Jeziene 
Nathania 


Rumannan: 
Vale Cuba 
Lola Cuba 


Sobrino(a)nan: 
Germina, Billy, Melinda, John, Jessica, John 
John, Melissa, Prescila, Ghislaine, Raiza, Lee- 
Ann, Jilliann 


Primo y primanan, ihanan, sua y cuñanan, 
amigonan y conocirnan. 


Demas famia: Cuba, Thiel, Richardson, 
Werleman, Krist, Vrolijk, Panneflek, 
Ridderstaat y demas famia. 


Ta invita pa acto di entiero cual lo tuma 
lugar na Aurora Funeral Home dialuna 18 di 
September 2023 di 2’or pa 4’or di atardi. 


Despues lo sali pa Santana Central Sabana 
Basora. 


Disculpa nos si den nos tristesa nos por a 
lubida algun famia of conocir. 


Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 


Ta participa fayecimento di: 
Miriam 
Filomena Tromp 
Mihor concoi como ”Michi of Mimi” 
*16-04-1972 - †02-09-2023 


Na nomber di su: 
Yiunan: 
Yurianne Tromp 
Miriangela Tromp 
Tiffany Tromp 


Nieta: 
Prisha Williams 


Pareha: 
Edwine Ridderstap 


Manera ruman: 
Jacky Wernet 
Ineke Webb 
Judith Wernet 


Demas famia, amigonan y conocirnan 
mucho pa menciona. 


Ta invita pa acto di despedida cual lo tuma 
lugar na Misa Sta Filomena na Paradera 
diasabra 16 di september 2023 di 2’or pa 
4’or di atardi. 

“Senjor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa. 
Salmo 23:1,2 3. 
Conforme cu boluntad di Dios y agradecido pa tur e 
Amor cu nos a ricibi, nos ta anuncia cu a bay sosega, 
nos mama, suegra, wela, ruman, tanta stimá: 


Maria Christina 
Refunjol-Angela 


Carinosamente yama: 
“Tan, Mamai, Ija” 


Vda. di Heriberto “Betto” Refunjol 
*26 Oktober 1929 - †12 September 2023 


Na nomber di su: 
Yiunan: 
Fredis y Clarette Refunjol-Lopez 
Norman Refunjol 
†Junior Refunjol y Elly Refunjol-Croes 
Ruman: 
Vda. Carmen St. Jago-Angela (Venezuela) 
Nieto(a)nan: 
Cheryl y Joaquin van Trigt-Refunjol 
Ricky y Sui Lin Refunjol-Martinus 
Zanette Refunjol 
Keith Refunjol y Natasha Tromp 
Ron Refunjol 
Antoine Croes 
Jeanila Refunjol y Nathan Riera 
Jeanine Refunjol y Dairon Sierra 
Jéanelly Refunjol 
Bisanieto(a)nan: Chloé, Chiara, Celine, Suri- 
Lin, Zhi-Chyong, K-Li, Jeaniro, Jeniree, Jeanelys, 
Jeanyla 


Tataranieto(a)nan: Gixian, Zyjeah 


Swa y cuñanan: 
Rosendo Colina y famia 
Sofia Donker y famia 
Nibia Gomez y famia 
Mama di su nieto(a)nan: Mayra van der Linden, 
Beata Kock 
Demas famia, amistades y conocirnan na Aruba, 
Venezuela, Hulanda y Merca. 
Ta invita demas famia, bisiña, amigo- y conocir- 
nan pa e acto di entiero cual lo tuma lugar Diasabra 
16 di September 2023 for di 1’or pa 4’or di atardi 
na Misa Sagrado Curason di Hesus. Despues lo sali 
cu e restonan mortal di nos defunto pa santana San 
Hose na Savaneta. 
Nos disculpa cu si den nos tristeza nos por a lubida 
un of mas famia. 


Nos ta lamenta cu nos lo no por ricibi bishita di 
condolencia na cas. 


Staff y personal di Ad Patres Funeral Home & Cre- 
matorium ta manda nos mas profundo condolencia 
na famia di e fayecida. 


Cu honda pena pero conforme cu boluntad di 
Dios nos ta anuncia fayecimento di 


Elsa Romelia 
Augusta Lindesey 
10 mei 1943 - 11 september 2023 


Na nomber di su: 
Yiunan: 
Solange Magdalena y pareha 
Jason Magdalena y Pebbles Magdalena-Gravee 


Nietonan: 
Bryson Magdalena 
Cataleya Madgalena 
Maleek Magdalena 


Rumanan: 
†Morris Lindesey y famia 
†Frankie Lindesey y famia 


Sobrinonan: 
Guillermo Gelmo Smith y famia 
Don Lindesey y famia 
†Dwayne Lindesey y famia 


Iha: 
Glen Julien 


Manera ruman: 
Barbara Warren 


Manera yiunan: 
Lisette James y famia 
Tiesmeline Jones y famia 
Gina Espacia y famia 
Robert Arends y famia 
Gino Kuiperi y famia 
Meagan Berkel-Nugloze y famia 
Danki na Sra Alba Susana y Sra Gloria pa e bon 
cuido durante su enfermedad. 


Ta invita demas famia, bisiña, amigo y conocirnan 
pa acto di entiero cu lo tuma lugar diasabra 16 
September 2023 for di 1:00pm pa 3:00pm na Misa 
San Fransisco na Oranjestad. 


Despues lo hiba Elsa na su ultimo lugar di sosiego 
na Santana na Sabana Basora. 


Oportunidad pa condolencia lo ta diabierna 
15 September di 7’or pa 9pm na Aurora Funeral 
Home 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa fayecimento 
di nos ser stima: 


Yolanda F. Webb-Brete 
Cariñosamente yama 
“Mama, Mama bieuw, Mama Aya, Tante Yolanda” 
*10-09-1945 - †11-09-2023 


Na nomber di su: 
Yiunan: Ivy Webb 
Desiree Webb 
Soraya Webb 


Mescos cu yiu: Edwirah Brete y famia 
Carianne Rivero y famia 


Nieto y nietanan stima: Karolyne y Giovanni Koolman, 
Kiandrah Webb, Zaylis y Whilmerd Croes, 
Shaqion Webb 


Bisanieto y bisanietanan: 
Kayra Koolman, Gion Koolman, Zayenne Croes, 
Xayvion Kock, Raylinne Trimon 


Mescos cu nieta: 
Stefany Maduro, Sheila Beddo, Belki Jose Pelayo 


Rumannan: †Mario y Elda Brete y famia 
Elizabeth y †Adelbertus Britten y famia 
†Ronny y †Helena Brete y famia 
Milda y Lucas Maduro y famia 
Greta y Nico Lampe y famia 
Edwin y Carina Brete y famia 
Rudy y Lourdes Brete y famia 
Michael Lampe 


Sobrino y sobrinanan: Elton y Rubiela Lampe y famia 
Jeremy y Sobella lampe y famia 
Rayen y Jovanca y famia 
Ruthlina Brete y yiunan 
Jordan Brete y yiu 
Ricky Brete y yiunan 
Shirley Brete y yiunan 
Ronulfo Maduro y yiunan 
Marcelino y Bianca y yiunan 
Julaica y Marcial y yiunan 
Sheila Maduro 
Elvis y Ligia Brete y famia 
Mayra y Robert Ras y famia 
Mirelfa y Jairo Kelly y famia 
Efrem y Elisette Britten y famia 
Alvin Webb y yiunan 
Joslin Giel y famia 
Francis Webb y Astrid 


Ihanan: 
Fabiola Danies -Thiel, Lisette Danies-Quihada 
Primo y primanan 


Amiganan serca: Ina Tromp, Elmira Colmenares 


Bisiñanan: 
Dennis y Frida de Mei y famia, Cristian y Dora Mejia 
Ex suegra: Clara Maduro 


Famia na Venezuela: Pelayo, Colina, Saloni, 
Hernandez, Noroño 


Demas famia: Webb, Brete, Koolman, Britten, Petrochi, 
Maduro, Lampe, Orman, Erasmus, de Mei, Danies, Giel, 
Kock, Trimont, Tromp, Franken, Semeleer, Rivero, Kelly, 
Chiquito, Quant, Silvania, Luidens, Ras, Croes, Rosina, 
Laclé, Jansen 


Ta invita pa acto di entiero cual lo tuma lugar na Misa 
Juan Pablo II na Tankileendert, dialuna 18 di september 
2023 di 2’or pa 4’or di atardi. Despues lo sali pa 
Santana Catolico na Noord. 


Condolencia lo tuma lugar na Aurora Funeral Home 
diasabra 16 di september 2023 di 7’or pa 9’or di 
anochi. 


Disculpa nos si den nos tristesa nos por a lubida algun 
famia of conocir. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Henk Stanley Vreeswijk 
*21-04-1957 - †14-09-2023 


Acto di entiero lo wordo anuncia despues. 


